**О Т Ч Е Т ДОКЛАД**

 **ЗА ДЕЙНОСТТА НА ЧИТАЛИЩЕ „Д-р ПЕТЪР х.БЕРОН-1925”**

**ЗА 2020г.**

 През изминалата 2020 година страната ни и света бяха изправени пред тежка епидемична криза.Читалището преустанови своята дейност в месе-ците на ограничиния.Всички бяхме подчинени на заповедите на Щаба и МЗ.

 Читалище „Д-р ПЕТЪР х.БЕРОН-1925” като културен институт на територията на район „Оборище” през изминалата 2020 година продължи своята дейност към задоволяване на културните интереси и потребности на хората от района.

  **Библиотеката**. В момента разполага с 19910 тома книжен фонд и обслужва население от 16000 души на територията на район-„Оборище”. Регистрирани бяха 110 читатели и 2600 посещения.

 През 2020г. бе направен абонамент на периодика за 402.00 лв.

 Направихме абонамент за шест броя периодични издания – 3 вестника и 3 списания: един ежедневник „24 часа” /от понеделник до петък/,”Държавен вестник”,”Минаха години”,” Народен лечител ”. А абонамент за ”Здравен журнал” и ”Журнал за жената” са ни дарение от фирма „Доби прес“ като лоялни клиенти.

 През 2020 година голям проблем се оказа ситуацията около заболяването „Ковид – 19“ и пандемията. Това се отрази и на работата на библиоте-ката.Читателите ни намаляха. Много от тях се поизплашиха и връщаха заетите от тях библиотечни материали, но не взимаха нови. Други заявяваха по телефон своите желания и така обслужвахме всеки читател поотделно, спазвайки всички изисквания от РЗИ – маски, дизенфектанти при посещение на място, както и карантиниране на книгите, според изискванията.

 Получихме дарение от 6 броя книги с детски приказки – 145.40лв. Връчи ни ги лично кмета на район „Оборище“- г-н Николай Александров и секретаря на Местната комисия за борба срещу противообществените прояви – г-жа Диана Славкова.

 Получихме и още едно дарение със сертификат от Издателството на СУ“Свети Климент Охридски“ – 6 броя книги с разкази от български автори. За това дарение пуснахме онлайн заявка и ги получихме за 1 ноември – Денят на народните будители.

 През 2020 г. бяха закупени общо 24 броя книги на стойност 313.31 лв. със средства от читалището.

 Общо набавените библиотечни документи за 2020г. /закупени и дарени/ са 36 броя.

 Библиотеката кандидатства по програма „Българските библиотеки – съвременни центрове за четене и информираност“ - 2020 г. (втора сесия) , но за съжаление не бяхме одобрени.

* 2 -

 Беше направена инвентаризация на справочния фонд на библиотеката. Бяха отчислени книги – физически остарели и остарели по съдържание.

 Репарирани бяха скъсаните и повредени книги, заделени по план.

 През изтеклата 2020г. приключихме работата си със софтуерната програма на фирма „Софтлибт” ООД. По нареждане на читалищното настоятелство и поради не лоялност в услугите,предоставени от ф-ма „Софтлиб“ в лицето на Венета Даскалова при 8-10 годишна работа с програмата ,библиотеката остана без модул инвентарна книга и без реално свършена работа по каталог.Читалищното настоятелство реши ,че библиотеката ще остане със старите инвентарни книги и няма да се отделят повече средства за софтуерна програма и модули на този етап

 Успяхме да направим и някои културно-масови мероприятия, преди забраната за събирания на много хора на едно място.

 Помагахме на учениците от близките училища 112-то “Стоян Заимов”, Първо училище“Пенчо Славейков“, 38-мо “Васил Априлов”, Първа английска гимназия и Частна английска гимназия "Уилям Шекспир”, като изработвахме тематични справки и доклади, заявени от тях по телефона и на някои от тях ги изпращахме по имеилите им.

 Библиотеката разполага с добре комплектуван справочен фонд.

Стремим се да го дообогатяваме, като купуваме нови издания, съобразно средствата , които могат да се отделят.

 През 2020г. бяха направени следните културно – масови мероприятия:

 Във връзка с 100 годишнината от рождението на Джани Родари, проведохме среща-четене с ученици от 112-то училище.Също проведохме традиционното „Аз мога да чета“ с учениците от първи клас на г-жа Пещерска.Отбелязахме и някои годишнини като: 100 години от рождението на Стефан Дичев, 125 години от рождението на Гео Милев, 100 години от рождението на Айзък Азимов и някои други.

 **Детската музикална школа**.

 Важно звено в дейността на читалището съставлява работата в музикалната школа.

 Тя съдейства за откриването и развитието на младите дарования и насочването на талантливите деца към специализираните училища по изкуствата.

 През 2020 година в Музикалната школа се обучаваха 52 деца и ученици, разпределени в три класа по пиано с преподаватели Султана Марковска , Естер Гюлиян , Светлана Галианова и Мари Агасян. Работата в школата е с акцент върху напредъка на всяко дете, в сближаването му с музиката, в развитието на уменията му да я изпълнява, в запознаване с отделните епохи и стилове в музикалната история и композиторите. В

* 3 -

школата работят висококвалифицирани преподавателите, които се стараят всеки ученик да обикне музика.

 Въпреки извънредното положение, музикалната школа като индиви-дуална форма на обучение, продължи заниманията си дистанционно и в школата на бул.”Дондуков” №65.

 Проведени бяха класови продукции и концерт „На живо” на класа по пиано на г-жа Гюлиян, посветен на 210 години от рождението на Фредерик Шопен.

 Към читалището работят и следните **художествени колективи** и

 **школи:**

 **Детски хор “Пим-Пам”** с административен директор Магдалена Немцу, художествен ръководител Ирена Павлова , преподавател по театрално изкуство Анна Симова и корепетитор Диана Гергиева.

 В детски хор „Пим-Пам” участват 40 деца и ученици.

 Детски хор „Пим-Пам” е един от водещите детски хорове в България,

който популяризира естествената, неповторимата, очарователната детска иинтерпретация на песни в различни стилове и жанрове.Изкуството на „Пим-Пам” съчетава музика, танц и театър.С еднакво майсторство изпъл-няват детски песни, хитове от световната поп и рок музика, съвременни преработки на български фолклор и версии на творби на големи композитори от барока до наши дни.

 Детски хор „Пим-Пам” представя българското детско хорово изкуство

в страната и навсякъде по света.

 Децата са посрещани с възторг и обич от широката публика

 През 2020г. детски хор „Пим-Пам” участваха в честването на 24-ти май пред паметника на Св.Св.Кирил и Методий и в две представления на операта „Лили и вълшебното бисерче”по приказка на Валери Петров и му-зика Любомир Денев в НОБ.Подготвиха за издаване на 3 бр. Видеозаписи

 В **школата по вокално пеене** към Детски хор „ПИМ-ПАМ”, се обучават и подготвят около 80 деца и ученици, разпределени в четири групи. Те попълва детски хор “Пим-Пам” и участват в концертите му. Заниманията се провеждат във вторни и петък.

 **Духов оркестър** с худ.ръководител Светлана Галианова.

Преподаватели към оркестъра са: Симеон Шишев- флейта, Петър Ризов-тромпети и алт-хорни, Михайл Михайлов – кларинети и саксофони, Емил-Джордж Атанасов – туба, тромбон, баритон/тенор-хорн/ и Юлиан Борисов – барабани.В духовия оркестър се обучават 38 ученици.

* 4 -

 През 2020г. ни напусна г-жа Николина Ангелова създател и диригент на Младежкия духов оркестър при читалището и Първа английска езикова гимназия от 1975г. до 2019г.

 Начело с г-жа Николина Ангелова Духовият оркестър печели многобройни награди от фестивали, състезания и конкурси на национално и международно ниво.Под нейно ръководство оркестрънтите разнасят българската музика в Италия, Великобритания, Франция, Германия, Нор-вегия, Унгария, Гърция, Финландия, Полша.През 2003г. г-жа Ангелова установява партньорски връзки с Младежки духов оркестър от гр.Йодеран,

Германия, вследствие на което се създава Интернационален оркестър.

 Духовият оркестър участва през 2020г. в СУ „Климент Охридски” по случай 25 години от учредяването на студентски клуб.

 **Литературен клуб “Дамаскин”** с худ. ръководител Станко Нацев.

 В него всяка седмица се провеждат срещи с интересни гости, разглеждат се и обсъждат творби на членовете му.

 През 2020г. в литературен клуб „Дамаскин” бяха проведени : Среща-разговор с проф. Йордан Калайков и представена новоизлязлата му книга „За Сливен”, Среща с писателя Иван Вълов, Литературен четвъртък „Три-фон Зарезан”-произведения посветени на на виното и радостта от живота,Среща с поетесата Виолета Станиславова и подготвен и даден за издаване алманаха „Под мостовете на думите”.

 Заниманията се провеждат всеки четвъртък от 15.00ч.-17.00ч. в библиотеката на читалището.

 **Школа за народни и латино танци** с ръководители Лорета Димитрова и Ангел Бобев. Същите ръководят и **Фолклорният ансамбъл “Лира Денс”**  за възрастни и деца.

 В любителски клуб по танци към „Лира Денс” участват любители на българския фолклор младежи и възрастни.Те се запознават с народни хора от всички етнографски области на страната, добиват широка танцова култура и теоретични познания по елементарна теория на музиката.

 Детска школа по танци – В нея се изучават български народни танци, латино танци и характерни танци.

 През 2020г. деца от „Лира Денс” участваха в Националния конкурс „Път към славата” и получиха Диплома златен дебют- характерен танц,

- 5 -

 Трето място категория „Класически танц” и Награда на Руски културно-информационен център.

 Самодеен ансамбъл „Лира Денс” е член на Сдружението на танцовите дейци в България.Носител е на няколко награди.

 Ансамбълът участва в международни фестивали.

 По случай 13-тия рожден ден на „ Лира Денс” бе проведен онлайн спектакъл.

 **Школа за спортни танци за деца с** ръководител Добринка Ичева. В нея се занимават около 15 - 20 деца в две групи –начинаещи и напреднали. Заниманията се провеждат в събота и неделя

 **Клуб за стари градски песни”Ехо от младостта – Злати Златев”-** с председател Параскева Николова . В него сезанимават около 50 души – пенсионери. Имат разнообразна дейност:изучават стари градски песни, пеят, играят народни хора, празнуват годишнини, рожденни и именни дни на членове си , екскурзии и др.

 Проведени бяха: Честване на Трифон Зарезан и Св.Валентин, Отбелязване на 147 години от обесването на Васил Левски, Честване на 141 г. от освобождението на България, Честване на 8-ми март.

 **Вокална група „Млади сърца**”- художествен ръководител Димка Пиналова .

 Вокалната група провежда заниманията си в сряда от 11.00ч.

 През 2020г най-засегнати от пандемията бяха груповите занима-ния.Непрекъснатото отваряне и затваряне на читалището затрудни много работата им.Благодарение на търпението и умението на всички преподава-тели и ръководители бяха преодолени трудностите . Запазихме децата в школите и колективите , които с радост посещаваха заниманията.

 **Уважаеми членове на читалището,**

 В заключение искам да благодаря на членовете на Настоятелството, на всички щатни и хонорувани служители в читалището, на преподавателите , на ръководителите на художествени колективи, кръжоци и школи за

* 6 -

всеотдайната им работа, благодарение на която постигнахме тези резултати.

 Благодаря още веднъж на всички дарители, членовете на читалище “Д-р Петър х. Берон - 1925”, на родителите на децата за проявеното от тях разбиране и доверие към нас.

 Председател:

 /Ж.Петков/